
Pitanje u vezi Aksam namaza… da li je dozvoljeno klanjati kad se ude u Dzamiju dva rekijata Tehijetul Mesdzid prije Aksam namaza, eto toliko neka vas Allah nagradi.


* 
* 
* 
* 
* 
* 
* 

 
Trebam li klanjati tehijjetul mesdžid prije akšam namaza?

Kada se uđe u džamiju, u vrijeme kada nije ***[mekruh](https://pitajucene.com/search/mekruh/questions/ "Pretraži pitanja o mekruhu")*** klanjati ili prije nastupanja određenog namaza, prije nego sjednemo klanjaćemo dva rekata tehijjetu-l-mesdžida. To se temelji na hadisu Ebu Katade, r.a, u kojem ***[Poslanik](https://pitajucene.com/search/poslanik/questions/ "Pretraži pitanja o poslanicima")*** islama, s.a.v.s, traži od svojih sljedbenika da klanjaju ta dva rekata: *Kada neko od vas uđe u džamiju neka klanja dva rekata prije nego sjedne!*


Kod nas je običaj da se ta dva rekata klanjaju samo u novootvorenoj džamiji ili u nekoj džamiji koju osoba prvi put posjećuje. Dužnost nam je napomenuti da se taj ***[namaz](https://pitajucene.com/search/Namaz/questions/ "Pretraži pitanja o namazu")*** klanja svaki put kada uđemo u džamiju, osim ukoliko već nije počeo određeni namaz koji ćemo klanjati u džema’atu ili ukoliko nije nastalo vrijeme u kojem je pokuđeno klanjati: vrijeme izlaska sunca, kada je sunce u zenitu i kada sunce zalazi.


Po mnogima, taj namaz treba klanjati svaka osoba koja dođe na džuma-namaz, pa makar imam vec držao hutbu, dok se, po hanefijskoj pravnoj školi, taj namaz izostavi i sjedne, kako bi se hutba slušala i okoristilo njome. Kad god se uđe u džamiju, a muezzin nije počeo učiti ikamet za farz-namaz ili ne postoji neka druga spomenuta zapreka, klanjaćemo dva rekata tehijjetu-l-mesdžida prije nego sjednemo u džamiji.


A Allah najbolje zna!


**Pripremio prof. ***[Jasmin Djanan](https://pitajucene.com/search/Jasmin+Djanan/answers/ "Pretraži odgovore od prof. Jasmin Đanan")*****


preuzeto sa <http://www.n-um.com>


